CELEX: 32007R0807
Language: lt
Date: 2007-07-10 00:00:00
Title: 2007 m. liepos 10 d. Komisijos reglamentas (EB) Nr. 807/2007, iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų II priedą

11.7.2007   
            
            
               LT
            
            
               Europos Sąjungos oficialusis leidinys
            
            
               L 181/10
            
         
      KOMISIJOS REGLAMENTAS (EB) Nr. 807/2007
   2007 m. liepos 10 d.
   iš dalies keičiantis Tarybos reglamento (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų II priedą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų (1), ypač į jo 13 straipsnio antrą įtrauką,
   kadangi:
   
               (1)
            
            
               Reglamento (EEB) Nr. 2092/91 II priedo B dalyje numatyto leidimo naudoti metaldehidą ekologinėje žemdirbystėje galiojimo laikas pasibaigė 2006 m. kovo 31 d.
            
         
               (2)
            
            
               Keletas valstybių narių nurodė, kad ekologine žemdirbyste savo žemėje užsiimantys ūkininkai kovojant su moliuskais tam tikrose lauko kultūrose metaldehido naudojimui neturi jokios patikimos alternatyvos.
            
         
               (3)
            
            
               Todėl reikia pakartotinai ribotam laikui įvesti leidimą naudoti metaldehidą, kol laukiama naujų kovos su moliuskais metodų tyrimų rezultatų ir geresnių galimybių įsigyti alternatyvių medžiagų.
            
         
               (4)
            
            
               Todėl Reglamento (EEB) Nr. 2092/91 II priedas turėtų būti atitinkamai iš dalies pakeistas.
            
         
               (5)
            
            
               Šiame reglamente numatytos priemonės atitinka Reglamento (EEB) Nr. 2092/91 14 straipsniu įsteigto Komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2092/91 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. liepos 10 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 198, 1991 7 22, p. 1. Reglamentas su paskutiniais pakeitimais, padarytais Komisijos reglamentu (EB) Nr. 394/2007 (OL L 98, 2007 4 13, p. 3).
   
      PRIEDAS
      Reglamento (EEB) Nr. 2092/91 II priedo B dalies („Augalų apsaugos produktai“) 1 punkto III lentelėje („Medžiagos, naudojamos spąstuose ir (arba) gaudymo įtaisuose“) prie įrašo „metaldehidas“ nurodyta data „2006 m. kovo 31 d.“ pakeičiama į „2008 m. kovo 31 d.“